ભારત અને રશિયા વચ્ચે થયેલી એસ -400 ડીલના જવાબમાં પાકિસ્તાન અને ચીન વચ્ચે મિલીટરી ડ્રોનની ડીલ થઈ છે. ચીને પાકિસ્તાનને 48 હાઈ ક્વોલિટી મિલેટરી ડ્રોન વેચવાનું નક્કી કર્યું છે. પાકિસ્તાન અને ચીન વચ્ચે આ પ્રકારની સૌથી મોટી ડીલ છે. ચીનના અધિકારીઓએ મંગળવારે આ માહિતી આપી હતી. જોકે આ ડીલમાં કેટલો ખર્ચ થશે તે અંગે કોઇ ખુલાસો કરવામાં આવ્યો નથી. આ યુએવી (અનમેન્ડ એરિયલ વ્હીકલ)ને ચેંગ્ડુ એરક્રાફ્ટ ઇન્ડસ્ટ્રિયલ દ્વારા બનાવવામાં આવ્યું છે.